b'\n_START_ARTICLE_\nCerkev sv. Marjete, Kun\xc5\xa1perk\n_START_SECTION_\nZgodovina\n_START_PARAGRAPH_\nPrva pisna omemba cerkve je iz leta 1545, \xc4\x8deprav se \xc5\xbee takrat omenja, da je cerkev zelo stara. Upodobljena je tudi v Vischerjevi topografiji med gradovoma Cesargrad in Kun\xc5\xa1perk. Zgrajena je bila na prazgodovinski naselbini. V cerkvi so neko\xc4\x8d kaplani iz Sv. Petra pod Svetimi gorami brali vremenske ma\xc5\xa1e in so za to sprejemali zbrani mo\xc5\xa1t. Leta 1777 so bile te ma\xc5\xa1e na pobudo oskrbnika Bizeljskega gradu prenesene k Cerkvi sv. Marije Magdalene v Ore\xc5\xa1je. Z odlokom Jo\xc5\xbeefa II. je bila zaprta. Danes je cerkev v razvalinah. Po ustnem izro\xc4\x8dilu so leta 1473 Turki cerkev izropali in po\xc5\xbegali.'